**Organizácia a podmienky výchovy a vzdelávania   
od 1.06.2020 do konca školského roku 2019/2020**

Na základe rozhodnutia zriaďovateľa školy Miestneho úradu MČ Bratislava - Jarovce dňom **1.06.2020** bude prevádzka v MŠ Trnková 4, ktorá je elokovaným pracoviskom ZŠ s MŠ Trnková 1, Bratislava – Jarovce, v čase **od 7:30 do 16:30 hod.**

V prevádzke sú 4 triedy, s počtom 60 detí./15 detí na triedu/

* Skupinky tvoria aj deti, ktoré pred mimoriadnym prerušením prevádzky, kvôli prevencii nákazy COVID-19, neboli v spoločnej triede.
* Vytvorená skupina sa nebude meniť, aj keď počet detí klesne, nebude dochádzať k migrácií detí medzi jednotlivými skupinami. V prípade nízkych počtov detí, riaditeľ zváži zmenu skupiny. K zmene príde až v nasledujúcom týždni po dosiahnutí nízkeho počtu detí.
* Zamestnanci MŠ podľa svojho uváženia a možností ,zabezpečia dostatočné vzdialenosti medzi deťmi pri hrových aktivitách, vzdelávaní i oddychu . S cieľom ochrany pred komunitným šírením ochorenia COVID –19 v materskej škole, po dohode so zákonnými zástupcami zabezpečia, aby deti prichádzali a odchádzali len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov, s písomným súhlasom zákonného zástupcu.
* Poverený zamestnanec zabezpečí každodenný ranný zdravotný filter a ranné meranie teploty detí bezdotykovým teplomerom pri vstupe do materskej školy.

**Zákonný zástupca**

* Rodič a zákonný zástupca zodpovedá za dodržiavanie hygienicko-epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk).
* Dodržiavajú pokyny riaditeľa školy, ktoré upravujú podmienky materskej školy na obdobie do konca školského roku 2019/2020.
* Odovzdávajú dieťa výhradne zamestnancovi, ktorý dieťa prevezme až po zmeraní teploty a na základe záveru ranného zdravotného filtra.
* Zabezpečia rezervné rúško pre svoje dieťaťa, ktoré bude umiestnené do jeho skrinky.
* Predkladajú pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 2).
* Rešpektuje pravidlá zákazu nosenia hračiek a iného materiálu alebo pomôcok z domáceho prostredia do materskej školy, stanovené riaditeľom materskej školy.
* Rešpektujte minimalizovanie zhromažďovania osôb pred materskou školou.
* V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informujú príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
* Zákonný zástupca každodenne pri odovzdaní dieťaťa do materskej školy podpisuje Prehlásenie zákonného zástupcu o zdravotnom stave dieťaťa (príloha č. 6)
* Neposielajte dieťa do školy s príznakmi ochorenia.

**Organizácia a obsah predprimárneho vzdelávania**

* V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už v areáli MŠ, alebo mimo neho, podľa podmienok MŠ. Exteriér MŠ bude rozdelený na 4 časti, oddelené farebnou páskou, aby sme zamedzili premiešavaniu detí z iných skupín. Podľa potreby a podľa plánovaných aktivít sa bude celá skupina detí v týchto zónach postupne striedať. Najskôr v poldenných intervaloch. ( Napr.: Včielky dopoludnia v zóne dopravného ihriska, odpoludnia na trávnatej ploche ihriska.)
* Pri pobyte v interiéri a v exteriéri materskej školy deti nemusia nosiť rúška.
* Materská škola do konca školského roku neorganizuje žiadne spoločné akcie –rozlúčky s deťmi, besiedky, rozlúčky so školským rokom a iné
* Dobrovoľná účasť detí v materskej škole resp. nemožnosť zúčastňovať sa z dôvodu naplnenia kapacity, neumožňuje materskej škole pokračovať vo vzdelávaní podľa školského vzdelávacieho programu. Materská škola sa v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole.
* Zvýšenú pozornosť budeme venovať rozvíjaniu a upevňovanie hygienických návykov osobitne pred stravovaním a po príchode zvonku. Dôsledne budeme dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.

**Opatrenia MŠ kvôli prevencii nákazy COVID-19**

* Pri ceste do materskej školy sa sprevádzajúce osoby a deti riadia opatreniami ÚVZ SR a pokynmi RÚVZ. Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy by nemal presiahnuť 10 minút.
* Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko-epidemiologickými nariadeniami, a to hlavne za účelom odovzdania a vyzdvihnutia dieťaťa v rámci možností bez vstupovania do šatne. Vstup do šatne bude sprevádzajúcej osobe umožnený len v čase nepriaznivých poveternostných podmienok, kedy si nebude preberať dieťa z priestoru areálu školského dvora. V tomto prípade, budú deti zo skupiny sovičiek a rybičiek vo svojich triedach na prízemí. Deti zo skupiny včielok, ostanú v priestoroch jedálne a lienky budú vo svojej triede na poschodí. Keď sa ich počet zníži pod 10 detí presunú sa na prízemie do  priestoru učebne psychológa a časti haly. V čase, kým budú deti na poschodí, zamestnanec MŠ zabezpečí privádzanie dieťaťa k rodičovi. Rodič, zákonný zástupca bude mať prístup len do šatne dieťaťa .Pred vstupom do MŠ /okrem včielok/, zaklope na okno danej triedy a po vizuálnom kontakte , učiteľka otvorí dvere z triedy do šatne a v dostatočnej vzdialenosti odovzdá dieťa. Včielky si rodič zavolá zo šatne, ktorá je v dostatočnej vzdialenosti od jedálne. Tieto opatrenia budú platiť výhradne za nevhodných poveternostných podmienok, keď nebude možný pobyt detí vonku.

V čase priaznivých poveternostných podmienok si zákonný zástupca preberie dieťa pred bránou do areálu školského dvora v čase od 15:15 hod. do 16:30 hod.

* V snahe minimalizovať zhromažďovanie osôb pred materskou školou, bude zabezpečená organizácia pohybu osôb pred svojimi vnútornými a vonkajšími priestormi, tak aby sa minimalizoval kontakt medzi osobami.
* Deti z triedy **včielok** budú prichádzať hlavným vchodom do MŠ   
  v čase **7:30 – 7:45 hod.**
* Deti z triedy **rybičiek** budú prichádzať hlavným vchodom do MŠ   
  v čase **7:45 – 8:00 hod.**
* Deti z triedy **lienok** **a mravčekov** budú prichádzať vchodom cez dvor do MŠ v čase **7:30 – 7:45 hod.** a budú mať pridelenú náhradnú šatňu. (Pôvodne šatňa mravčekov)
* Deti z triedy **sovičiek** budú prichádzať vchodom cez dvor do MŠ   
  v čase **7:45 – 8:00 hod.**
* Prijímanie detí, ranný filter a meranie teploty bude prebiehať pred vchodmi do MŠ.
* Zákonný zástupca, si môže dieťa vyzdvihnúť s MŠ v čase **od 15:15 do 16:30**, kedy končí prevádzka v MŠ. Preberanie detí po ukončení prevádzky bude riešené v zmysle usmernenia čl. 2 ods. 5 VZN č. 2/2019 Mestskej časti Bratislava – Jarovce
* Zamestnanec materskej školy zabezpečí organizáciu príchodu detí a sprevádzajúcich osôb tak, aby sa zamedzilo miešaniu skupín v šatni.
* Zabezpečíme každodenný ranný zdravotný filter, ranné meranie teploty detí každej skupiny, dezinfekciu rúk všetkých osôb pri vstupe do budovy vhodne umiestneným dezinfekčným prostriedkom. Cieľom „ranného filtra“ je identifikovať deti, ktoré navonok prejavujú zreteľné príznaky, ktoré by mohli znamenať infekčné ochorenie dieťaťa s možnosťou ohrozenia ostatných detí v materskej škole. „Ranný filter“ nie je nástrojom vyvodzovania záverov o zdraví a chorobe dieťaťa. Pri vykonávaní „ranného filtra“ učiteľka materskej školy pohľadom skontroluje oči, uši, nos a viditeľné časti kože.
* Učiteľka dieťa odmietne prevziať do materskej školy ak
  + má oči výrazne lesklé alebo červené, s hnisavým výtokom („karpinami“)
  + mu z uší vyteká tekutina a je zaschnutá na ušnici,
  + mu z nosa vyteká hustá skalená tekutina, okolie nosa má červené, podráždené,
  + má na tvári alebo na končatinách zapálené, hnisajúce miesta a miesta aj s chrastami
  + má intenzívny dusivý kašeľ alebo výrazný vlhký produktívny kašeľ.

Ak dieťa tieto príznaky nemá, učiteľka dieťa od rodiča prevezme.

* Nepedagogický zamestnanec školy nosí rúško alebo ochranný štít. Pedagogický zamestnanec a odborný zamestnanec (napr. asistent učiteľa alebo špeciálny pedagóg) majú odporučené nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosia rúško alebo ochranný štít.
* V miestnosti, kde sa zdržuje skupina, je zabezpečené časté a intenzívne vetranie.
* Priestory materskej školy a hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane.- zabezpečia nepedagogickí zamestnanci v pracovnom zaradení upratovačka.
* Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia.
* Toalety musia byť vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Poháriky, zubné pasty a zubné kefky sú uskladnené a nepoužívajú sa. Podobne sa nepoužívajú textilné uteráky a klimatizačné zariadenia .Upratovací personál bude informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.
* Smetné koše sa nebudú uzatvárať, aby nebol nutný fyzický kontakt rúk s košom pri zahadzovaní odpadu .

**Stravovanie**

* Stravovanie bude zabezpečené tak, aby sa skupiny detí nepremiešavali  
  **Desiata:**
  + **o 8:30 hod.** - deti z triedy **rybičiek a sovičiek** - priamo vo svojej triede
  + **o 8:45 hod.** - deti z triedy **lienok** – v jedálni ZŠ
  + **o 8:50 hod.** - deti z triedy **včielok** – v jedálni MŠ

**Obed:**

* **11:10 hod.** - deti z triedy **lienok** - jedáleň ZŠ
* **11:15 hod.** - deti z triedy **rybičiek** - jedáleň MŠ
* **11:35 hod.** - deti z triedy **sovičiek** - jedáleň ZŠ
* **11:40 hod.** - deti z triedy **včielok** - jedáleň MŠ

**Olovrant:**

* **14:45 hod.** - deti z triedy **rybičiek a sovičiek** - priamo vo svojej triede
* **14:45 hod.** - deti z triedy **lienok** – v jedálni ZŠ
* **14:50 hod.** - deti z triedy **včielok** – v jedálni MŠ
* Pitný režim zabezpečíme jednorazovými pohármi, ktoré po použití deti odseparujú do určenej nádoby. V rámci pitného režimu bude voda.
* Stravu vydáva personál spolu s čistým príborom. Deti si sami jedlo a pitie nedokladajú a neberú si ani príbory.
* Pri príprave jedál a pri vydávaní je nutné dodržiavať bežné hygienické pravidlá.

**Odpočinok detí**

* Pri odpočinku zabezpečíme dostatočné vzdialenosti medzi lôžkami.
* Výmena posteľnej bielizne 1x do týždňa bežným spôsobom.

**Postup pri podozrení na COVID-19**

* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov materskej školy.
* Ak dieťa v priebehu dňa vykazuje niektorý z možných príznakov COVID-19, bude umiestnené do samostatnej miestnosti, s následným kontaktovaním zákonných zástupcov, ktorí ho bezodkladne vyzdvihnú. O podozrení na nákazu COVID –19 materská škola informuje príslušný RÚVZ tak, ako je to v prípade iných infekčných ochorení.
* Ak sa u zamestnanca materskej školy objavia príznaky nákazy COVID –19 v priebehu jeho pracovného dňa ,bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška. V prípade potvrdenia ochorenia materská škola postupuje podľa usmernenia miestne príslušného RÚVZ .

Tieto opatrenia sa vzťahujú na základné prevádzkové podmienky materskej školy, po dobu trvania potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov.